Birlashgan Arab Amirliklariga yangi prezident saylandi

Birlashgan Arab Amirliklarining Federal Oliy Kengashi Abu-Dabi valiahd shahzodasi Shayx Muhammad bin Zoid Ol Nahayonni BAA prezidenti etib sayladi. Bu haqda “Al Arabiya” xabar berdi.
Ma'lum qilinishicha, 61 yoshli Shayx Muhammad BAAning uchinchi prezidentiga aylandi. 14 may kuni Abu-Dabidagi al-Mushrif saroyida Dubay hukmdori Shayx Muhammad raisligida yig'ilish o'tkazilgan. Uchrashuvda barcha yetti amirlik rahbarlari ishtirok etgan. BAAning sobiq prezidenti, Shayx xalifa bin Zoid Ol Nahayon 13 may juma kuni vafot etgan.  U 1948 yil 7 sentyabrda tug'ilgan. U dunyodagi eng boy odamlardan biri hisoblangan. “Forbes” uning boyligini taxminan 15 milliard dollarga baholagan. Shayx xalifa otasi vafotidan keyin 2004 yildan beri BAA prezidenti lavozimida ishlagan. U BAAning ikkinchi prezidenti va Abu-Dabining 16-rahbari bo'lgan.